CELEX: 31998R2411
Language: hr
Date: 1998-11-03 00:00:00
Title: Uredba Vijeća (EZ) br. 2411/98 od 3. studenoga 1998. o priznavanju razlikovnih oznaka država članica u kojima su registrirana motorna vozila i njihove prikolice u prometu unutar Zajednice

07/Sv. 20
            
            
               HR
            
            
               Službeni list Europske unije
            
            
               39
            
         31998R2411
   
               L 299/1
            
            
               SLUŽBENI LIST EUROPSKE UNIJE
            
         UREDBA VIJEĆA (EZ) br. 2411/98
   od 3. studenoga 1998.
   o priznavanju razlikovnih oznaka država članica u kojima su registrirana motorna vozila i njihove prikolice u prometu unutar Zajednice
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njezin članak 75. stavak 1. točku (d),
   uzimajući u obzir prijedlog Komisije (1),
   uzimajući u obzir mišljenje Gospodarskog i socijalnog odbora (2),
   u skladu s postupkom utvrđenim u članku 189.c Ugovora (3), budući da:
   
               (1)
            
            
               Zajednica je usvojila određeni broj mjera čiji je cilj osigurati neometano funkcioniranje unutarnjeg tržišta koji obuhvaća područje bez granica u kojem je slobodno kretanje robe, osoba, usluga i kapitala osigurano u skladu s odredbama Ugovora.
            
         
               (2)
            
            
               Neke su države članice ugovorne stranke Bečke konvencije o cestovnom prometu iz 1968. (4), dalje u tekstu „Konvencija”, čijim se članakom 37. propisuje da u međunarodnom prometu na stražnjem dijelu svakog vozila pored registarske oznake mora biti istaknuta i razlikovna oznaka države u kojoj je vozilo registrirano.
            
         
               (3)
            
            
               Zajednica nije ugovorna stranka Konvencije i budući da neke njezine države članice, koje jesu njezine ugovorne stranke, primjenjuju odredbe članka 37. Konvencije; budući da te države članice zahtijevaju da vozila drugih država članica istaknu razlikovnu oznaku utvrđenu u Prilogu 3. Konvenciji; budući da neke od tih država članica ne priznaju druge razlikovne oznake poput onih na registarskim pločicama, koje, iako označuju državu članicu u kojoj je vozilo registrirano, nisu u skladu s Prilogom 3. Konvenciji.
            
         
               (4)
            
            
               Nekoliko je država članica uvelo model registarske pločice čiji je krajnji lijevi rub plave boje na kojem se nalazi dvanaest žutih zvjezdica, a koji predstavlja europsku zastavu te razlikovnu oznaku države članice u kojoj je vozilo registrirano; budući da je radi prijevoza unutar Zajednice ta razlikovna oznaka u skladu s ciljem članka 37. Konvencije prema kojem je potrebno utvrditi državu u kojoj je vozilo registrirano.
            
         
               (5)
            
            
               Države članice koje zahtijevaju da vozila iz drugih država članica istaknu razlikovnu oznaku države u kojoj je vozilo registrirano također trebaju priznavati oznaku iz Priloga ovoj Uredbi,
            
         DONIJELO JE OVU UREDBU:
   Članak 1.
   Ova se Uredba primjenjuje na vozila registrirana u državama članicama koja prometuju unutar Zajednice.
   Članak 2.
   Za potrebe ove Uredbe:
   
               1.
            
            
               „razlikovna oznaka države članice u kojoj je vozilo registrirano” znači niz od jednog do tri velika latinična slova koja označuju državu članicu u kojoj je vozilo registrirano;
            
         
               2.
            
            
               „vozilo” znači svako motorno vozilo i njegova prikolica kako je definirano u:
               
                           —
                        
                        
                           Direktivi Vijeća 70/156/EEZ od 6. veljače 1970. o usklađivanju zakonodavstava država članica u odnosu na homologaciju tipa motornih vozila i njihovih prikolica (5),
                        
                     
                           —
                        
                        
                           Direktivi Vijeća 92/61/EEZ od 30. lipnja 1992. o homologaciji tipa motornih vozila na dva ili tri kotača (6).
                        
                     
         Članak 3.
   Države članice koje zahtijevaju da vozila registrirana u nekoj drugoj državi članici istaknu razlikovnu oznaku za vrijeme prometovanja njihovim državnim područjem priznaju razlikovnu oznaku države članice u kojoj je vozilo registrirano, koja je istaknuta na krajnjem lijevom rubu registarske pločice i koja je u skladu s Prilogom ovoj Uredbi, kao jednaku svim ostalim razlikovnim oznakama koje priznaju s ciljem utvrđivanja države u kojoj je vozilo registrirano.
   Članak 4.
   Ova Uredba stupa na snagu sljedećeg dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. studenoga 1998.
      
         
            Za Vijeće
         
         
            Predsjednik
         
         B. PRAMMER
      
   
   
      (1)  SL C 290, 24.9.1997., str. 25. i SL C 159, 26.5.1998., str. 16.
   
      (2)  SL C 95, 30.3.1998., str. 32.
   
      (3)  Mišljenje Europskog parlamenta od 19. veljače 1998. (SL C 80, 16.3.1998., str. 210.), Zajedničko stajalište Vijeća od 5. lipnja 1998. (SL C 227, 20.7.1998., str. 31.) i Odluka Europskog parlamenta od 7. listopada 1998. (još nije objavljena u Službenom listu).
   
      (4)  Bečka konvencija od 8. studenoga 1968., sklopljena pod pokroviteljstvom Gospodarske komisije Ujedinjenih naroda za Europu.
   
      (5)  SL L 42, 23.2.1970., str. 1. Direktiva kako je zadnje izmijenjena Direktivom 97/27/EZ (SL L 233, 25.8.1997., str. 1.).
   
      (6)  SL L 225, 10.8.1992., str. 72. Direktiva kako je izmijenjena Aktom o pristupanju iz 1994.
   PRILOG
   SPECIFIKACIJE RAZLIKOVNE OZNAKE DRŽAVE ČLANICE U KOJOJ JE VOZILO REGISTRIRANO, KOJA MORA BITI PRIČVRŠĆENA NA KRAJNJI LIJEVI RUB REGISTARSKE PLOČICE
   
               OBRAZAC 1. (primjer)
               
                  
            
            
               
                  Boje:
               
               
                           1.
                        
                        
                           Retroreflektirajuća pozadina plave boje (5,9 pb 3,4/15,1 po Munsellu)
                        
                     
                           2.
                        
                        
                           Dvanaest retroreflektirajućih žutih zvjezdica
                        
                     
                           3.
                        
                        
                           Retroreflektirajuća razlikovna oznaka države članice u kojoj je vozilo registrirano žute ili bijele boje
                        
                     
                  Sastav i dimenzije:
               
               
                           1.
                        
                        
                           Plava pozadina:
                           
                                        
                                    
                                    
                                       visina = minimalno 98 mm
                                    
                                 
                                        
                                    
                                    
                                       širina = minimalno 40 mm, maksimalno 50 mm
                                    
                                 
                     
                           2.
                        
                        
                           Središta 12 zvjezdica posložena su u krugu polumjera 15 mm, a udaljenost između dva suprotna kraka bilo koje zvjezdice = od 4 do 5 mm
                        
                     
                           3.
                        
                        
                           Razlikovna oznaka države članice u kojoj je vozilo registrirano:
                           
                                        
                                    
                                    
                                       visina = minimalno 20 mm
                                    
                                 
                                        
                                    
                                    
                                       širina znaka = od 4 do 5 mm
                                    
                                 
                     Ako su dimenzije plave pozadine umanjene kod registarskih pločica čije oznake zauzimaju dva reda (vidjeti obrazac 2.) i/ili kod registarskih pločica za motorna vozila na dva ili tri kotača, dimenzije zvjezdica i razlikovnih oznaka država članica u kojima je vozilo registrirano mogu se razmjerno umanjiti.
            
         
               OBRAZAC 2. (primjer)